《青毡堂》
宋代·孙觌

晋马已老矣，楚弓今得之。怀璧万里至，化鹤千岁归。

主人有故万，鸠居不复栖。俄惊桑田换，已见城郭非。

偶寻蕉中覆，忽得爨下遗。平生手所种，老大今十围。

故壁初见蝎，空床尚支龟。塞翁一笑喜，共赋青毡诗。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。